Σελίνα Γκόμεζ

Η **Σελίνα Μαρί Γκόμεζ** (, , 22 Ιουλίου 1992 - ) είναι Αμερικανίδα τραγουδίστρια, τραγουδοποιός και ηθοποιός. Έγινε γνωστή παγκοσμίως μέσα από τη σειρά *[[Οι Μάγοι του Γουέβερλι]]*, με τον πρωταγωνιστικό της ρόλο ως Άλεξ Ρούσο, ενώ έχει παίξει και σε πολλές ταινίες, όπως "Another Cinderella Story" (2008), "Ramona & Beezus" (2010), "Spring Breakers" (2012) και άλλες, ενώ έχει δανείσει και τη φωνή της στην ταινία κινουμένων σχεδίων *[[Ξενοδοχείο για τέρατα]]*.

Το 2009, κυκλοφόρησε το πρώτο της μουσικό άλμπουμ (μαζί με το συγκρότημα The Scene), με τίτλο "Kiss & Tell" ενώ ένα χρόνο νωρίτερα είχε ξεκινήσει να τραγουδάει επαγγελματικά. Έχει ερμηνεύσει τα τραγούδια τίτλων των σειρών της Disney, "Οι Μάγοι του Γουέβερλυ" (2007) και "Shake It Up" (2010) αλλά και της ταινίας "Another Cinderella Story" (2008).

Παρ' όλη την επιτυχία της με τους The Scene και τη δισκογραφική εταιρία Hollywood Records, το 2013 αποφάσισε να ακολουθήσει σόλο καριέρα, υπογράφοντας συμβόλαιο με την Interscope Records και κυκλοφορώντας το άλμπουμ "Stars Dance". Το πρώτο της σόλο κομμάτι είχε τίτλο "Slow Down" και έγινε παγκόσμια επιτυχία. 
Όσον αφορά το φιλανθρωπικό της έργο, έχει συνεργαστεί με την UNICEF και μάλιστα τον Αύγουστο του 2009 έγινε η νεότερη ηλικιακά πρέσβειρα, σε ηλικία 17 ετών. Το 2018, κυκλοφόρησε το κομμάτι "Back To You", το οποίο έπαιξε στη σειρά 13 Reasons Why, στην οποία η ίδια είναι και εκτελεστική παραγωγός.

## Πρώτα χρόνια
Γεννήθηκε στις 22 Ιουλίου 1992, στο Γκραντ Πρέρι του Τέξας από την πρώην ηθοποιό Μάντι Τίφι (το γένος Κόρνετ) και τον στιχουργό Ρικάρντο Τζόελ Γκόμεζ. Ο πατέρας της κατάγεται από το Μεξικό ενώ η μητέρα της έχει ιταλικές ρίζες. Πήρε το όνομα της από την τραγουδίστρια Σελίνα, η οποία άρεσε πολύ στη μητέρα της. Το 1997, οι γονείς της χώρισαν και έτσι εγκαταστάθηκε με τη μητέρα της στο Λος Άντζελες (ωστόσο συχνά επισκέπτονταν τον πατέρα και τους συγγενείς της στο Τέξας).

## Υποκριτική καριέρα

### 2002-2006: Ο Μπάρνυ και τα πρώτα της καλλιτεχνικά βήματα
Ξεκίνησε την υποκριτική της καριέρα το 2002, παίζοντας τον ρόλο της Γιάννα στη σειρά *Barney and Friends.* Αργότερα είχε μικρότερους ρόλους στην ταινία *Spy Kids 3-D: Game Over* και στην τηλεοπτική ταινία *Walker, Texas Ranger: Trial By Fire*. Επίσης, πρωταγωνίστησε στην τηλεταινία *Brain Zapped και τρία παιδία από τον Θέμη Κούρτογλου*

Το 2004, ανακαλύφθηκε από τo Disney Channel, το οποίο αναζητούσε τότε παιδιά ηθοποιούς στην Αμερική. Έκανε μια έκτακτη εμφάνιση στην τηλεοπτική σειρά *[[Ζακ και Κόντι: σκανταλιές στο ξενοδοχείο|The Suite Life of Zack & Cody]]* και έκανε μια έκτακτη εμφάνιση -που αργότερα έγινε επαναλαμβανόμενος ρόλος- στη σειρά *[[Χάνα Μοντάνα|Hannah Montana]]* για τρεις χρονιές. Προηγουμένως είχε γυρίσει δύο διαφορετικές πιλοτικές σειρές οι οποίες αντικαταστάθηκαν από δύο σειρές της Disney.

### 2007-2009: Οι Μάγοι του Γουέβερλυ και το θεατρικό της ξεκίνημα
thumb|left|Η Γκόμεζ στο στούντιο της σειράς ''Οι Μάγοι του Γουέβερλυ'' το 2007.
Στις αρχές του 2007, πέρασε από οντισιόν για την τηλεοπτική σειρά *[[Οι Μάγοι του Γουέβερλυ|Wizards of Waverly Place]]* του Disney Channel, για τον πρωταγωνιστικό χαρακτήρα της σειράς. Η σειρά έκανε πρεμιέρα σε κοινό 5,9 εκατομμυρίων ατόμων και είχε μεγάλη επιτυχία. Πολλά ειδησεογραφικά πρακτορεία ξεκίνησαν να αναφέρουν την Γκόμεζ ως την επόμενη Μάιλι Σάιρους αναφερόμενα και σε διαμάχες και "βεντέτες" ανάμεσα τους. Εκείνη διευκρίνισε ότι δεν υπήρχε διαμάχη και ότι ήταν κολακευμένη από τη σύγκριση, λέγοντας:

Το 2008, εμφανίστηκε στην ταινία *Another Cinderella Story*, δίπλα στον Ντρου Σίλλυ. Επίσης, είχε ένα μικρό ρόλο δανείζοντας τη φωνή σε μια από τις 96 κόρες του δημάρχου στην ταινία *Horton Hears a Who!*, η οποία κυκλοφόρησε τον Μάρτιο του ίδιου χρόνου. Τον Απρίλιο, η δημοσιογράφος Λέισι Ρόουζ, του περιοδικού Forbes, την κατέταξε πέμπτη στη λίστα με τα *8 παιδιά που πρέπει να παρακολουθήσεις*, περιγράφοντάς την ως "μια πολυτάλαντη έφηβη".

Τον Φεβρουάριο του 2009, υπογράφει για τον πρωταγωνιστικό ρόλο στην ταινία *Ramona and Beezus,* μια προσαρμογή ταινιών της σειράς παιδικών μυθιστορημάτων της Μπέβερλι Κλίρι. Η Γκόμεζ δήλωσε ότι δεν αισθάνθηκε καθόλου πίεση στο να παίρνει περισσότερους ενήλικους ρόλους:

Τον Ιούνιο του 2009, έκανε μια έκτακτη εμφάνιση σε ένα επεισόδιο της τηλεοπτικής σειράς του Disney Channel, *[[Sonny with a Chance]]* ενώ τον ίδιο μήνα, πρωταγωνίστησε δίπλα στην Ντέμι Λοβάτο στη (σχεδιασμένη για τηλεόραση) ταινία του Disney Channel, *Princess Protection Program* Η τηλεοπτική σειρά είχε 8,5 εκατομμύρια τηλεθεατές και είναι η τρίτη πιο διάσημη ταινία του καναλιού. Ένα μήνα αργότερα, η Γκόμεζ, μαζί με τους συμπρωταγωνιστές της στη σειρά *Wizards of Waverly Place* εμφανίστηκαν σε ένα επεισόδιο με τους πρωταγωνιστές από τις άλλες σειρές του Disney Channel, τη σειρά *[[Χάνα Μοντάνα|Hannah Montana]]* και τη σειρά *[[Ζακ και Κόντι, εν πλω|The Suite Life on Deck,]]* με τίτλο *Wizards on Deck with Hannah Montana.*

Στις 28 Αυγούστου, 2 μήνες μετά την εμφάνιση της στην ταινία *Princess Protection Program*, η Γκόμεζ πρωταγωνίστησε στην ταινία *Wizards of Waverly Place: The Movie,* η οποία ήταν βασισμένη στη σειρά και είχε γυριστεί, με μοναδικό σκοπό την προβολή της στην τηλεόραση. Η ταινία έκανε πρεμιέρα σε κοινό 11,4 εκατομμυρίων τηλεθεατών, όντας η νούμερο ένα τηλεοπτική σειρά του 2009 και δεύτερη πιο προβεβλημένη πρεμιέρα ταινίας του Disney Channel μετά το *High School Musical 2*. Τον Σεπτέμβριο του 2009, η ταινία *Wizards of Waverly Place* κέρδισε το βραβείο Outstanding Children's Program (ελλ.:*Το πιο σημαντικό παιδικό πρόγραμμα*), στα 61α βραβεία Έμμυ. To 2010, η προσαρμοσμένη ταινία κέρδισε το δεύτερο συνεχόμενο βραβείο Έμμυ ως το "πιο σημαντικό παιδικό πρόγραμμα", στα 62α βραβεία Έμμυ.

### 2010-μέχρι σήμερα: Κινηματογράφος
thumb|right|220px|Η Γκόμεζ στο Παρίσι γυρίζοντας την ταινία ''Mόντε Κάρλο'' τον Ιούνιο του 2010.
Η πρώτη θεατρική ταινία της Γκόμεζ *Ramona & Beezus* (ελλ.:*Η Ραμόνα και η αδερφή της*) έκανε πρεμιέρα στις 23 Ιουλίου του 2010 και απέσπασε θετικές κριτικές. Τον Μάρτιο του 2010, το περιοδικό *Variety* ανέφερε ότι, η Γκόμεζ επιλέχθηκε να πρωταγωνιστήσει στην ταινία *Monte Carlo* (ελλ.:*Μόντε Κάρλο*), δίπλα στη Λέιτο Μίστερ και στην Κέιτι Κάσσιντυ. Στην ταινία, η Γκόμεζ έπαιξε τον ρόλο της *Γκρέις*. Για να προετοιμαστεί για τον ρόλο, η Γκόμεζ έμαθε να παίζει πόλο και επίσης έκανε δύο εβδομάδες φωνητικής εκπαίδευσης για να μάθει δύο διαφορετικές βρετανικές προφορές. Τον ίδιο χρόνο η Γκόμεζ επιβεβαίωσε ότι, η τέταρτη χρονιά της επιτυχημένης σειράς του Disney Channel,*Wizards of Waverly Place*, θα ήταν η τελευταία.

Τον Ιανουάριο του 2012, το *Deadline.com* ανέφερε ότι η Γκόμεζ και η εταιρεία παραγωγής της είχαν αποκτήσει τα δικαιώματα του μυθιστορήματος *The Sky is Everywhere* του Τζέντι Νέλσον. Τον ίδιο μήνα, το *TV Guide* ανέφερε ότι η Γκόμεζ θα έκανε μια έκτακτη εμφάνιση στην ταινία *The Muppets*. Η Γκόμεζ συμπαρουσίασε στις 19 Ιουνίου του 2011 τα βραβεία *MuchMusic Video*. Επίσης, παρουσίασε τα βραβεία * MTV EMAs*, στις 6 Νοεμβρίου του 2011, στο Μπέλφαστ, της Βόρειας Ιρλανδίας, όπου τραγούδησε το νέο τραγούδι του συγκροτήματος της, *Hit the lights*. Στα τέλη του 2011, αναφέρθηκε ότι η Γκόμεζ ήταν σε διαπραγματεύσεις για να πρωταγωνιστήσει σε δύο επερχόμενες ταινίες. Το *Deadline.com* ανακοίνωσε ότι η Γκόμεζ θα συμμετείχε στην κωμωδία, *Hot Mess*. Στις αρχές Νοεμβρίου, το *Variety*, ανέφερε ότι, η Αμερικανίδα ηθοποιός Γκόμεζ ήταν σε διαπραγματεύσεις για να πρωταγωνιστήσει στην επερχόμενη ταινία, *Spring Breakers*, δίπλα στους Τζέιμς Φράνκο και Βανέσα Χάτζενς. Η Γκόμεζ επιβεβαίωσε στο *[[MTV]]* ότι είχε υπογράψει και ότι, η παραγωγή θα ξεκινούσε στις αρχές του 2012.
thumb|Η Σελίνα Γκόμεζ στα Much Music Video Awards του 2011.

Από τον Αύγουστο του 2012, έχει συμμετάσχει σε επτά ταινίες, όπου στις έξι από αυτές έχει κύριο ρόλο. Τον Φεβρουάριο του 2012, ανακοινώθηκε ότι η Γκόμεζ θα αντικαθιστούσε τη Μάιλι Σάιρους στην κωμωδία κινουμένων σχεδίων *Hotel Transylvania*, δανείζοντας τη φωνή της στη *Μάβις*, την κόρη του Κόμη Δράκουλα, στον οποίο τη φωνή του δάνειζε ο Άνταμ Σάντλερ. Η ταινία έκανε πρεμιέρα στο 37ο ετήσιο Διεθνές Φεστιβάλ Κινηματογράφου του Τορόντο και πρόκειται να κυκλοφορήσει21 Σεπτεμβρίου του 2012. Η Γκόμεζ αναμένεται να εμφανισθεί στην ταινία *Spring Breakers*. Η ταινία γράφτηκε και σκηνοθετήθηκε από τον Χάρμονυ Κόριν. Η πρώτη και επίσημη παρουσίασή της έχει προγραμματιστεί για το 69ο Διεθνές Φεστιβάλ Κινηματογράφου Βενετίας. Αναμένεται να κυκλοφορήσει μέσα στην άνοιξη του 2013. Η Γκόμεζ θα πρωταγωνιστήσει ως Χάνα Μπέικερ, στην -προσαρμοσμένη για ταινία- νουβέλα επιστημονικής φαντασίας, *13 Reasons Why*. Η νουβέλα γράφτηκε από τον Τζέι Άσερ. Θα παίξει επίσης τον κύριο ρόλο στην ταινία *Hot Mess*, μια κωμωδία σκηνοθετημένη από τον Ντέιβ Μέγιερς. Στις 7 Απριλίου, η Γκόμεζ δημοσίευσε ένα βίντεο για τους θαυμαστές της, όπου αποκάλυψε ότι θα γυρίσει μια νέα ταινία, *The Geteway*, στη Βουλγαρία. Η ταινία ολοκληρώθηκε τον Μάιο. Η πρεμιέρα της είναι προγραμματισμένη για την 1η Δεκεμβρίου του 2013. Η Γκόμεζ θα κάνει μια έκτακτη εμφάνιση στο επερχόμενο θρίλερ *Aftershock*, στη Χιλή, δίπλα στον Έλι Ρoθ. Η ταινία θα παρουσιαστεί για πρώτη φορά στο 37ο ετήσιο Διεθνές Φεστιβάλ Κινηματογράφου του Τορόντο.Η Γκόμεζ εξετάστηκε για τον ρόλο της Μπεθ Μάικλς στην προσαρμογή της νουβέλας της Τζέσικας Μπέντιγκερ *The Seven Rays* (Οι Επτά Ακτίνες) και εξετάστηκε για τον ρόλο της Κάρι στο ριμέικ της ταινίας τρόμου του 1976 *Carrie*, παρόλο που δεν πέρασε ποτέ από οντισιόν. Ο ρόλος τελικά δόθηκε στη Χλόη Γκρέις Μόρετζ. Επίσης, η Γκόμεζ θα πρωταγωνιστήσει στην κινηματογραφική μεταφορά του μυθιστορήματος του Ρικ Μπρόουντι, *While I'm Dead....Feed the Dog*. Η ταινία θα ονομάζεται *Feed the Dog* και θα πρωταγωνιστήσει δίπλα στους Ντάιλαν ΜακΝτέρμοντ και Νατ Γούλφ. Την ταινία θα σκηνοθετήσει ο Τιμ Γκάρικ. Η Γκόμεζ θα υποδυθεί ξανά τον ρόλο της ως Άλεξ Ρούσσο σε ένα ειδικό επεισόδιο με τίτλο *The Wizards Return: Alex vs. Alex* ( Η επιστροφή των μάγων : Άλεξ εναντίον Άλεξ), η παραγωγή του οποίου ξεκίνησε 22 Οκτωβρίου 2012 και τα γυρίσματα τελείωσαν 10 Νοεμβρίου 2012. Θα μεταδοθεί από το Disney Channel στις αρχές του 2013.

thumb|Η Σελίνα Γκόμεζ τραγουδά σε αμερικανική εκπομπή το 2011.

Το 2014 μια νέα ταινία με πρωταγωνίστρια την Γκόμεζ βγήκε σε περιορισμένο κύκλωμα αιθουσών. Ο τίτλος της ήταν “Behaving Badly” και αποτελεί μεταφορά της αυτοβιογραφικής νουβέλας του Ric Bowde με τίτλο “While I`m Dead, Feed The Dog”. Επίσης το ίδιο έτος βγαίνει η ταινία Rudderless στην οποία καθήλωσε το κοινό με τις φωνητικές της ικανότητες στο soundtrack της ταινίας με τίτλο 'Hold On' μαζί με τον Ben Kweller. To 2015 βγαίνει στις αίθουσες η παιδική ταινία κινουμένων σχεδίων 'Ξενοδοχείο για Τέρατα 2' στην οποία έδωσε τη φωνή της στον πρωταγωνιστικό ρόλο.

## Μουσική καριέρα
### 2008-2009: Σόλο καριέρα

Η Γκόμεζ ηχογράφησε τέσσερα τραγούδια, ένα από τα οποία ήταν η μουσική της σειράς *Wizards of Waverly Place* και ένα μόνο σινγκλ (*Magic*) από το άλμπουμ το οποίο κυκλοφόρησε. Το 2008, η Γκόμεζ ηχογράφησε μια διασκευή του τραγουδιού *Cruella de Vil* - το οποίο περιλαμβάνει μουσικό βίντεο - για το άλμπουμ *DisneyMania 6*. Η Γκόμεζ επίσης ηχογράφησε το *Fly to Your Heart* το 2008, για την ταινία κινουμένων σχεδίων *Tinker Bell*. Τον Ιούλιο του 2008, πριν τα 16α γενέθλια της υπέγραψε συμβόλαιο με τη *Hollywood Records*, μια δισκογραφική εταιρεία που ανήκει στην Disney. ηχογράφησε τρία τραγούδια για τη μουσική επένδυση της ταινίας *Another Cinderella Story*, στην οποία πρωταγωνίστησε. To 2009, κυκλοφόρησε το τραγούδι *One and the Same* για την ταινία *Princess Protection Program*, με τη συμπρωταγωνίστρια της Ντέμι Λοβάτο. Τον Μάιο του ίδιου χρόνου, εμφανίστηκε με το συγκρότημα *Forever the Sickest Kids*, σε μια ντουέτο-έκδοση του τραγουδιού τους *"Whoa Oh!*.

### 2009-2012:Selena Gomez & The Scene

Το 2009, η Γκόμεζ δημιούργησε το εφηβικό ποπ συγκρότημα *Selena Gomez and the Scene*, που αποτελείται από τη Σελένα στα φωνητικά, τον Ντρου Ντάουμπενφελντ στην κιθάρα, τον Τζόυ Κλέμεντ στο μπάσσο, τον Γκρέγκ Γκάρμαν στα ντραμς και τον Ντέιν Φόρεστ στα πλήκτρα. Το *Kiss & Tell* είναι το πρώτο άλμπουμ του συγκροτήματος και κυκλοφόρησε στις 29 Σεπτεμβρίου 2009 από τη *Hollywood Records*. Στις 5 Μαρτίου 2010, το άλμπουμ έγινε χρυσό από τη *RIAΑ*. Το τραγούδι *Νaturally* έγινε πλατινένιο από τη *RIAA* στις 15 Ιουλίου 2010. Το δεύτερο άλμπουμ του συγκροτήματος *A Year Without Rain* κυκλοφόρησε στις 17 Σεπτεμβρίου 2010. Έφτασε στον πίνακα Billboard 200 στην τέταρτη θέση, πουλώντας 66.000 αντίτυπα. Στις 19 Ιανουαρίου 2011, το άλμπουμ έγινε χρυσό από τη *RIAA*. Από τον Απρίλιο του 2011, η μπάντα έχει πουλήσει 1.354.000 άλμπουμ στις Ηνωμένες Πολιτείες.

Για να υποστηρίξει το άλμπουμ, το συγκρότημα διοργάνωσε μια μικρή περιοδεία, με τίτλο *A Year Without Rain*. Στις 23 Μαρτίου 2011, η *Hollywood Records* ανακοίνωσε με ένα δελτίο τύπου ότι οι Selena Gomez & The Scene θα ξεκινούσαν την τρίτη περιοδεία τους, *We Own the Night* στις Ηνωμένες Πολιτείες κατά τη διάρκεια του καλοκαιριού του 2011 και κατατάχτηκε 18η στις τοπ 20 περιοδείες του Pollstar.

Το τρίτο άλμπουμ του συγκροτήματος *When the Sun Goes Down*, που προηγουμένως ονομαζόταν *Otherside*, κυκλοφόρησε 28 Ιουνίου του 2011. Το άλμπουμ έφτασε στη θέση 4 του πίνακα Billboard 200, πουλώντας 78.000 αντίτυπα την πρώτη εβδομάδα και την επόμενη εβδομάδα έφτασε στην 3η θέση των charts του πίνακα Billboard, όντας το υψηλότερο στα charts άλμπουμ του συγκροτήματος μέχρι σήμερα.

Στις 17 Νοεμβρίου του 2011, το άλμπουμ έγινε πλατινένιο. Το τραγούδι του συγκροτήματος *Who Says* από τη *RIAA* στις 23 Ιουνίου 2011 έχει γίνει το πιο πετυχημένο τραγούδι του συγκροτήματος στα charts στο Billboard Hot 100 παίρνοντας τη θέση 21. Το δεύτερο τραγούδι *Love You Like a Love Song*, έγινε πλατινένιο από τη *RIAA* στις 2 Δεκεμβρίου του 2011 και έγινε το πρώτο που πούλησε 2 εκατομμύρια αντίτυπα. Τον Ιανουάριο του 2012, η Γκόμεζ ανακοίνωσε ότι θα αφήσει τη μουσική της καριέρα στην άκρη για κάποιο διάστημα. Αυτό επιβεβαιώθηκε αργότερα όταν έγραψε η ίδια στην προσωπική ιστοσελίδα της στο *[[Facebook]]*, ότι θα έκανε ένα διάλειμμα από τη μουσική με σκοπό να ασχοληθεί στην υποκριτική της καριέρα:

Μέχρι τον Μάρτιο του 2012, το συγκρότημα είχε πουλήσει πάνω από 3,4 εκατομμύρια άλμπουμ με τις συνδυασμένες πωλήσεις των *Kiss&Tell*, *A Year Without Rain* και *When the Sun Goes Down*, στις Ηνωμένες Πολιτείες. 	

Τελικά δεν ενώθηκαν ποτέ ξανά ως συγκρότημα. 	

thumb|Σελένα Γκόμεζ και οι Scene.

### 2013-σήμερα: Σόλο Καριέρα
Στις αρχές του 2013 η Γκόμεζ, ξεκίνησε να δουλεύει στο πρώτο σόλο άλμπουμ της. Το πρώτο κομμάτι ονομάστηκε "Come & Get It".

Λίγες μέρες πριν τη δημοσίευση του άλμπουμ της, δημοσιεύτηκε και το καινούριο της μουσικό βίντεο του τραγουδιού Slow Down ξεπερνώντας τις 100 εκατομμύρια προβολές στο Youtube. Τον Αύγουστο του 2013 ξεκίνησε η παγκόσμια περιοδεία της με τίτλο Stars Dance Tour στην οποία ακυρώθηκαν πολλές συναυλίες κυρίως στην Ασία και στην Ωκεανία λόγω κάποιων προβλημάτων υγείας που αντιμετώπιζε η τραγουδίστρια.

Η Γκόμεζ αποφασίζει να βάλει ένα τέλος στη συνεργασία με τους γονείς της που λειτουργούσαν σαν μάνατζερ της από το 2007. Όπως αναφέρει μάλιστα το TMZ, η μητέρα της τραγουδίστριας δεν είχε ιδέα για την απόφαση της κόρης της, με αποτέλεσμα να πέσει από τα σύννεφα, ενώ ο πατέρας της τη ρώτησε αν είναι σίγουρη, για να πάρει την απάντηση πως η απόφαση της είναι οριστική. Πηγές αναφέρουν ότι η τραγουδίστρια έκανε αυτή την κίνηση τον προηγούμενο μήνα πιστεύοντας ότι η φήμη της έχει ξεπεράσει τις δυνατότητες των γονιών της ως μάνατζερ και ότι είναι αρκετά διάσημη πια ώστε να έχει έναν πιο έμπειρο επαγγελματία στο πλάι της.

Τον Νοέμβριο του 2014 δημοσιεύεται το νέο της βίντεοκλιπ του single 'The Heart Wants What It Wants' ξεπερνώντας τις 9 εκατομμύρια προβολές στο Youtube το πρώτο εικοσιτετράωρο. Τον ίδιο μήνα κυκλοφορεί το πρώτο άλμπουμ της που συγκεντρώνει τις μεγαλύτερες επιτυχίες της καθώς και δύο νέα τραγούδια, το "The Heart Wants What It Wants και το "Do it" καθώς και μια νέα ισπανική έκδοση του τραγουδιού της "More" στο οποίο δόθηκε ο τίτλος "Mas". Τον Οκτώβριο του 2015 κυκλοφόρησε το δεύτερο solo άλμπουμ της με τίτλο Revival. Το άλμπουμ πήρε θετικές κριτικές. Το πρώτο single, "Good For You", έγινε μεγάλη επιτυχία παγκοσμίως και έφτασε το νούμερο 1 στα ελληνικά charts ενώ το δεύτερο single, "Same Old Love", σταδιακά ανέβηκε στα παγκόσμια charts. Έπειτα, πραγματοποίησε παγκόσμια περιοδεία, με την ονομασία "Revival World Tour".

Το 2016, κυκλοφόρησε δύο νέα κομμάτια, το "Hands To Myself" και το "Kill Em With Kidness" ενώ συνεργάστηκε και με τον Τσάρλι Πουθ στο κομμάτι "We Don't Talk Anymore". To 2017, κυκλοφόρησε τα κομμάτια "Bad Liar", "Fetish" και"Wolves" αλλά και συνεργάστηκε με τον Kygo στο τραγούδι "It Ain't Me", που γνώρισε μεγάλη επιτυχία. Το 2018, κυκλοφόρησε το κομμάτι "Back To You", το οποίο έπαιξε στη σειρά 13 Reasons Why.

## Βραβεία και υποψηφιότητες

Η Γκόμεζ έχει βραβευθεί με τα *Young Artist Awards*, *Teen Choice Awards*, *Kids Choice Awards*, *Primetime Emmy Awards*, *People's Choice Awards, Radio Disney Music Awards.* Είχε 77 συνολικά υποψηφιότητες σαν σόλο καλλιτέχνιδα και ακόμα περισσότερες μαζι με το συγκρότημα της "Selena Gomez & The Scene"

## Άλλες ασχολίες

### UNICEF
Τον Οκτώβριο του 2008, ονομάστηκε εκπρόσωπος της *[[UNICEF]]* για την εκστρατεία *Trick-or-Treat*, η οποία ενθάρρυνε τα παιδιά να μαζέψουν χρήματα το Halloween ώστε να βοηθήσουν άλλα παιδιά σε όλο τον κόσμο. Η ίδια δήλωσε ότι ήταν πολύ ενθουσιασμένη ενθαρρύνοντας παιδιά να κάνουν τη διαφορά στον κόσμο.
Τον Αύγουστο του 2009 έγινε η νεότερη πρέσβειρα της UNICEF. Στην πρώτη της επίσημη αποστολή, ταξίδεψε στην Γκάνα (4 Σεπτεμβρίου 2009) για να δει από κοντά τις αντίξοες συνθήκες διαβίωσης των ευάλωτων παιδιών που στερούνται αγαθά ζωτικής σημασίας, όπως καθαρό νερό, τροφή, εκπαίδευση και υγειονομική περίθαλψη. Επίσης τις επόμενες δύο χρονιές (2009-2010) ονομάστηκε ξανά εκπρόσωπος της *[[UNICEF]]* για την εκστρατεία *Trick-or-Treat.*

Στις 22 Ιανουαρίου 2010, συμμετείχε στο τηλεμαραθώνιο *Hope for Haiti Now* μαζί με άλλους διάσημους. 
Τον Φεβρουάριο του 2011, ταξίδεψε στη Χιλή για να συναντήσει και να παρακολουθήσει τις οικογένειες από τo υποστηριζόμενο πρόγραμμα της *[[UNICEF]]*, *Programa Puente* το οποίο βοηθά τις οικογένειες να κατανοήσουν καλύτερα και να αναπτύξουν δεξιότητες για να αντιμετωπίσουν αποτελεσματικά την προσχολική εκπαίδευση, την ανάπτυξη και άλλα θέματα που σχετίζονται με την ανατροφή των παιδιών. Από την εμπειρία του ταξιδιού, η ίδια δήλωσε:
 Τον Μάρτιο του ίδιου έτους, συμμετείχε στη δράση *Tap Project's "Celebrity Tap Pack,* με σκοπό να μαζέψει χρήματα για καθαρό νερό και προγράμματα αποχέτευσης. Εμφανίστηκε ακόμα στο βίντεο που προωθούσε την εκστρατεία.
Στις 20 Ιανουαρίου 2012, πραγματοποίησε τη δεύτερη ετήσια φιλανθρωπική συναυλία για την UNICEF στο *House of Blues* στο δυτικό Hollywood. Τα εισιτήρια πουλήθηκαν αμέσως μόλις έγιναν διαθέσιμα και συγκέντρωσαν πάνω από 200.000 δολάρια. Στις 29 Σεπτεμβρίου, μίλησε εκ μέρους της UNICEF στο *Παγκόσμιο Φεστιβάλ του Πολίτη* στο Σέντραλ Παρκ. Ανακοίνωσε επίσης την πρόθεση της UNICEF να συγκεντρώσει 500 εκατομμύρια δολάρια μέχρι το 2015 για να βοηθήσει τα παιδιά σε όλο τον κόσμο.

### Επιχειρήσεις και χορηγίες
Η Γκόμεζ πήρε μέρος στην εκστρατεία μόδας της αμερικανικής αλυσίδας ρούχων *Sears* *Back to School*. Τον Αύγουστο του 2009, η Γκόμεζ επίσης φιλοξένησε την οντισιόν του συγκροτήματος του Sears - για να διαλέξει 5 άτομα για "την πρώτη στα χρονικά Μπάντα του *Sears*", η οποία εμφανίστηκε το 2009 στα βραβεία *MTV Video Music*.
Τον Οκτώβριο του 2008, η Γκόμεζ ξεκίνησε τη δική της εταιρεία παραγωγής, την *July Moon Productions* και συνεργάστηκε με την *XYZ Films*. Ως μέρος της συμφωνίας η Γκόμεζ θα είχε την ευκαιρία να διαλέγει άρθρα και να προσλαμβάνει συγγραφείς  
Επίσης ως μέρος της συμφωνίας, η *XYZ Films* θα επιτρέψει στην Γκόμεζ να πρωταγωνιστήσει και να είναι παραγωγός ταινιών σε τουλάχιστον 2 ταινίες. Το *Variety* αναφέρει ότι τον Αύγουστο, η *XYZ Films*
υπέγραψε μια παρόμοια συμφωνία με την *Time Inc.* και την παραγωγή της εταιρείας *the Collective* για να χρηματοδοτήσει την εξέλιξη του περιεχομένου του γίγαντα των έντυπων των μέσων μαζικής ενημέρωσης για τη μεγάλη οθόνη[...] Ως μέρος της συμφωνίας *July Moon-XYZ*, η Γκόμεζ θα έχει τη δυνατότητα να επιλέγει έργα της μεγάλης βιβλιοθήκης της *Time Inc.*, της *Sports Illustrated*, της *Fortune* and του *Life*.
Τον Οκτώβριο του 2009, η Γκόμεζ ανακοίνωσε το σχέδιο της να κυκλοφορήσει μια σειρά ρούχων, που ονομάζεται *Dream Out Loud by Selena Gomez*. Η σειρά ρούχων κυκλοφόρησε το φθινόπωρο του 2010. Η συλλογή αποτελείται από χαρακτηριστικά μποέμ φορέματα, μπλούζες, τζιν, φούστες, σακάκια, καπέλα και κασκόλ, όλα φτιαγμένα από ανακυκλωμένα ή φιλικά προς το περιβάλλον υλικά. Η Γκόμεζ είπε ότι η σειρά θα αντικατοπτρίζει το προσωπικό της στιλ και περιέγραψε τα ρούχα ως "όμορφα, θηλυκά και μποέμ":
 Η Γκόμεζ, η οποία δεν έχει κανένα υπόβαθρο στη μόδα, συνεργάστηκε με τους σχεδιαστές Τόνι Μέλιλο και Σάντρα Κάμπος, οι οποίοι έχουν συνεργαστεί με μεγάλα ονόματα οίκων μόδας. Η Σελένα είπε για τη συνεργασία:
Το εμπορικό σήμα θα κατασκευάζεται από τον Τόνι και τη Σάντρα συνεργαζόμενοι με τη βασισμένη στη Νέα Υόρκη ενδυμασία που σχηματίζεται από τις μάρκες *Adjmi CH LLC*, η οποία είναι η μητρική εταιρεία της μάρκας.
Ανακοινώθηκε στις 14 Ιουλίου 2011, ότι η Γκόμεζ είχε υπογράψει με την *Andrenalina*, μια εταιρεία με θέμα τα extreme sports και την περιπέτεια, να αναπτύξει, να κατασκευάσει και να διανέμει το άρωμα της ηθοποιού. Η πρόεδρος της *Andrenalina*, Ίλια Λέκατς, είπε: Είμαστε απίστευτα ενθουσιασμένοι που θα συνεργαστούμε με την κ. Γκόμεζ και θα αποκαλύψουμε περισσότερες πληροφορίες σχετικά με το άρωμα όσο πλησιάζουμε προς την ημερομηνία κυκλοφορίας.
Ανακοινώθηκε στις 30 Ιουλίου 2012 ότι η Γκόμεζ θα συνεργαστεί με την εταιρεία *Case-Mate* ως μέρος της επερχόμενης διαφημιστικής εκστρατείας *Right Case, Right Occasion* (*Σωστή Υπόθεση, Σωστή Περίσταση*). Η Γκόμεζ θα συνεργαστεί με τη Fergie και τον Common με σκοπό να δημιουργήσουν μοντέρνες θήκες κινητών για καλό σκοπό.

Τον Οκτώβριο του 2012, η Γκόμεζ εμφανίστηκε στο διαφημιστικό *Vote 4 Stuff* που προτρέπει τους νέους ψηφοφόρους να χρησιμοποιούν τα μέσα κοινωνικής δικτύωσης για να εκφράσουν τα πιο σημαντικά ζητήματα τους στις επερχόμενες εκλογές, όπου εμφανίζεται μαζί με τους Λεονάρντο Ντι Κάπριο, Τζόνα Χιλ, Τζόζεφ Γκόρντον Λέβιτ και μαζί με άλλους καλλιτέχνες.

## Προσωπική ζωή

### Θέματα υγείας
Το 2013 διαγνώστηκε με συστηματικό ερυθηματώδη λύκο, ο οποίος είχε ως αποτέλεσμα το 2016 να την αναγκαστεί να σταματήσει προσωρινά τη καριέρα της και να ακυρώσει το υπόλοιπο της περιοδείας Revival Tour, λόγω κατάθλιψης. Το 2017 χρειάστηκε να υποστεί μεταμόσχευση νεφρού. Το 2018 μπήκε σε ψυχιατρική κλινική λόγω κατάθλιψης, ενώ είχε να κάνει δημόσιες εμφανίσεις για τρεις μήνες, και μπαινόβγαινε συστηματικά μέχρι τις αρχές του 2019.

Τον Απρίλιο του 2020, σε συνέντευξή της με την Μiley Cyrus, αποκάλυψε πως πάσχει από διπολική διαταραχή.

### Οικογένεια
Έχει δύο μικρότερες ετεροθαλείς αδελφές, την Gracie Eliot Teefey (γενν. 12 Ιουνίου 2013) από τον επόμενο γάμο της μητέρας της και την Victoria "Tori" Gomez (γενν. 24 Ιουνίου 2014) από τον επόμενο γάμο του πατέρα της.

### Σχέσεις
Από το 2010 μέχρι το 2018 ήταν σε on-off σχέση με τον Καναδό τραγουδιστή Justin Bieber. Ενδιάμεσα, όσο δεν ήταν μαζί με τον Bieber, υπήρξε σε σχέση με τον Ρώσο-Γερμανό DJ Zedd (2015) αλλά και με τον Καναδό τραγουδιστή The Weeknd (2017).

Το 2023 ξεκίνησε τη σχέση της με τον Αμερικανό μουσικό παραγωγό Benny Blanco. Στις 11 Δεκεμβρίου 2024 ανακοίνωσε μέσω Instagram τον αρραβώνα τους και στις 27 Σεπτεμβρίου 2025 παντρεύτηκαν.

## Δισκογραφία
* 

### Selena Gomez & The Scene albums
* Kiss & Tell (2009)
* A Year Without Rain (2010)
* When The Sun Goes Down (2011)

### Solo albums

* Stars Dance (2013)
* Revival (2015)
*Rare (2020)

## Φιλμογραφία

 

## Βραβεύσεις

## Παραπομπές

## Εξωτερικοί σύνδεσμοι
* 
* 


Κατηγορία:Αμερικανίδες τραγουδίστριες
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Κατηγορία:Πρέσβεις Καλής Θέλησης της UNICEF